Αριθ. C 248/26 Επίσημη Εφημερίδα των Ευρωπαϊκών Κοινοτήτων 17.9.84 
Γνωμοδότηση για μια πρόταση οδηγίας του Συμβουλίου που τροποποιεί την οδηγία 
69/169/ΕΟΚ για την εναρμόνιση των νομοθετικών, κανονιστικών και διοικητικών 
διατάξεων σχετικά με την ατέλεια φόρου κύκλου εργασιών και ειδικών φόρων 
κατανάλωσης που εισπράττονται κατά την εισαγωγή, στη διεθνή κυκλοφορία 
ταξιδιωτών (ι) 
(84/C 248/14) 
Το Συμβούλιο αποφάσισε στις 13 Απριλίου 1984 να ζητήσει, σύμφωνα με τις διατά­
ξεις του άρθρου 100 της Συνθήκης για την ίδρυση της Ευρωπαϊκής Οικονομικής Κοι­
νότητας, τη γνωμοδότηση της Οικονομικής και Κοινωνικής Επιτροπής για την παρα­
πάνω πρόταση. 
Το τμήμα βιομηχανίας, εμπορίου, βιοτεχνίας και υπηρεσιών στο οποίο ανατέθηκε η 
προετοιμασία των σχετικών εργασιών, υιοθέτησε τη γνωμοδότηση του στις 13 Ιου­
νίου 1984, με βάση την εισηγητική έκθεση του κ. Noordwal. 
Η Οικονομική και Κοινωνική Επιτροπή υιοθέτησε κατά τη 218η σύνοδο ολομέλειας 
της, συνεδρίαση της 4ης Ιουλίου 1984, με μεγάλη πλειοψηφία, 9 ψήφους κατά και 3 
αποχές την ακόλουθη γνωμοδότηση: 
Η ΟΚΕ επιδοκιμάζει την πρωτοβουλία της Επι­
τροπής να αυξήσει τα όρια της ατέλειας για τις τρί­
τες χώρες. Ωστόσο θεωρεί ότι οι προτεινόμενες αυ­
ξήσεις είναι ανεπαρκείς και συνιστά την αύξηση 
τους ανάλογα με τα επίπεδα της ημιαυτόματης 
προσαρμογής για τα ενδοκοινοτικά περιθώρια που 
έχουν προταθεί από την Επιτροπή στην πρόταση 
6ης οδηγίας της 6ης Απριλίου 1893 σχετικά με την 
ατέλεια που χορηγείται στους ταξιδιώτες. 
Η αύξηση των ορίων των ατελειών για τους διε­
θνείς ταξιδιώτες θα πρέπει προφανώς να εξεταστεί 
στα πλαίσια μιας αμοιβαιότητας αλλά το τμήμα 
πιστεύει ότι η Επιτροπή θα πρέπει επίσης να επω­
φεληθεί της ευκαιρίας για να δώσει ένα παρά­
δειγμα διευκολύνοντας τα διεθνή ταξίδια και εν­
θαρρύνοντας μεγαλύτερες ατέλειες ειδικότερα επει­
δή οι περισσότερες ευρωπαϊκές μη κοινοτικές χώ­
ρες και οι ΗΠΑ ήδη χορηγούν μεγαλύτερες ατέ­
λειες από αυτές που προτείνονται τώρα από την 
(') ΕΕ αριθ. C 102 της 14. 4. 1984, σ. 10. Επιτροπή. Μια ενιαία ατέλεια για τους ταξιδιώτες, 
ενδοκοινοτικούς και τρίτων χωρών, θα είχε επιπλέ­
ον σαν συνέπεια την απλούστευση και τη μείωση 
των ελέγχων και διατυπώσεων στα εξωτερικά και 
εσωτερικά σύνορα της Κοινότητας. Οι οικονομικές 
συνέπειες αυτής της προτεινόμενης αύξησης, 
σύμφωνα με τη γνώμη της ΟΚΕ είναι αμελητέες σε 
σύγκριση με τον όγκο του εμπορίου και τη ροή 
αγαθών στην Κοινότητα και τρίτες χώρες. 
Επιπλέον, η ΟΚΕ τονίζει την άμεση σχέση ανά­
μεσα στην παρούσα πρόταση και την πρόσφατη 
πρόταση της Επιτροπής για τις αφορολόγητες πω­
λήσεις (7η οδηγία), σύμφωνα με την οποία οι πωλή­
σεις αφορολόγητων ειδών εντός της Κοινότητας θα 
έπρεπε να περιοριστούν στο επίπεδο των ατελειών 
για τρίτες χώρες. Η ΟΚΕ αν και κρίνει τους περιο­
ρισμούς αυτούς ιδιαίτερα περιοριστικούς, ωστόσο 
στη γνωμοδότηση της της 25ης Ιανουαρίου 1984 
τάχθηκε υπέρ της ευθυγράμμισης των ενδοκοινοτι­
κών πωλήσεων αφορολόγητων ειδών με το επίπεδο 
των ενδοκοινοτικών φόρων και τελών που έχουν 
προταθεί στην 6η οδηγία. 
Βρυξέλλες, 4 Ιουλίου 1984. 
0 ίΐρόεόρος 
της Οικονομικής και Κοινωνικής Επιτροπής 
Francis CEYRAC 
17. 9. 84 Επίσημη Εφημερίδα των Ευρωπαϊκών Κοινοτήτων Αριθ. C 248/27 
ΠΑΡΑΡΤΗΜΑ 
της γνωμοδότησης της Οικονομικής και Κοινωνικής Επιτροπής 
Τροπολογία που απορρίφθηκε 
Η ακόλουθη τροπολογία η οποία διατυπώθηκε με βάση τη γνωμοδότηση του τμήματος και 
κατατέθηκε σύμφωνα με τις διατάξεις του εσωτερικού κανονισμού, απορρίφθηκε από την ΟΚΕ 
κατά τη διάρκεια των συζητήσεων: 
Να αντικατασταθεί το κείμενο της γνωμοδότησης του τμήματος από το ακόλουθο κείμενο: 
«Η ΟΚΕ επιδοκιμάζει την πρόταση της Επιτροπής. Όμως για μια ακόμη φορά τονίζει ότι η 
Επιτροπή πρέπει να λάβει τις αναγκαίες πρωτοβουλίες για να σημειωθεί πρόοδος σε όλους τους 
τομείς της φορολογικής εναρμόνισης». 
Αιτιολογία 
1. Το κείμενο της γνωμοδότησης περιέχει ανακριβείς δηλώσεις. Για παράδειγμα, τη δήλωση 
κατά την οποία οι ΗΠΑ «ήδη χορηγούν μεγαλύτερες ατέλειες από αυτές που προτείνονται 
τώρα από την Επιτροπή». Η συνολική ατέλεια για δώρα είναι ύψους 25 δολλαρίων ΗΠΑ, δηλα­
δή 30 περίπου ECU. 
2. Κανένα επιχείρημα δεν μπορεί να στηρίξει την απόφαση σύμφωνα με την οποία ζητείται η 
κατάργηση της κοινοτικής προτίμησης. Πρέπει συνεπώς να διατηρηθεί μια μεγαλύτερη ατέλεια 
μεταξύ των κρατών μελών αφού τελικός στόχος είναι η φορολογική εναρμόνιση και η απά­
λειψη όλων των εμποδίων στις συναλλαγές στην εσωτερική αγορά της Κοινότητας. Το καθε­
στώς των συναλλαγών με τις τρίτες χώρες είναι εντελώς διαφορετικό. Και είναι επιπόλαιο να 
ζητείται η συγχώνευση των δύο αυτών καθεστώτων δίχως την παραμικρή εξέταση, έστω και 
συνοπτική, των επιπτώσεων αυτής της υπόθεσης. 
3. Ορισμένα κράτη μέλη δεν είναι ακόμη σε θέση να δεχτούν την παρούσα ενδοκοινοτική 
ατέλεια ακόμη και για τα εμπορεύματα που φορολογούνται στις χώρες προέλευσης. Εάν εξετά­
σουμε ορισμένες διασυνοριακές σχέσεις (σχέσεις μεταξύ της Δανίας και της Σουηδίας, την ιδι­
αίτερη κατάσταση της Ανδόρρας κλπ.) είναι αμφίβολο αν όλα τα κράτη μέλη είναι σε θέση να 
δεχθούν μια γενίκευση στα 280 ECU των πωλήσεων αφορολόγητων ειδών ανεξάρτητα από την 
προέλευση τους. 
4. Σε περίπτωση που θα καθιερωθεί παρ' όλα αυτά μια ενιαία ενδοκοινοτική ατέλεια, καθώς 
και μια ενιαία ατέλεια για τους ταξιδιώτες που προέρχονται από τρίτες χώρες, πρέπει να ανα­
μένεται ότι οποιαδήποτε αύξηση των ενδοκοινοτικών ατελειών θα γίνει περισσότερο δύσκολη, 
για να μην πούμε αδύνατη, πράγμα που κανείς δεν εύχεται. 
Αποτέλεσμα της ψηφοφορίας 
Ψήφοι υπέρ: 8, Ψήφοι κατά: 55, Αποχές: 8.